Nicolau Copernico

**Nicolau Copernico** naixiu de Toruń, Prusia Reyal, Reino de Polonia (hue Polonia) o 19 de febrero de 1473 y muerto en Frombork o 24 de mayo de 1543 estió un astronomo polaco. Tamién conoixito como a **Mikołaj Kopernik** (en polaco) o **Nicolaus Copernicus** (en latín).

Copernico ye considerato o fundador de l'astronomia moderna, por haber-li dato las bases que li permitioron a Isaac Newton de culminar a revolución astronomica —en pasar d'un universo cheocentrico a un cosmos heliocentrico— y de cambiar de traza irreversible a visión d'o cosmos prebalent dica ixe inte. Copernico estió, amés, un especialista en trigonometría. Lo podemos ubicar dentro d’o Renaiximiento.

Os suyos libros estioron incluyius en o *[[Index librorum prohibitorum]]*, anyos dimpués d'a suya muerte, con o caso Galileo.

## Estudios y primeras investigacions

Dimpués d'a muerte desu mai y su pai, lo tío materno d'o choven Nicolás, Lucas Watzenrode, amparó a Nicolás y tos suyos tres chirmanos, Catalina, Barbara y Andrés baixo a suya protección y s'encargó d'a suya educación. No se conservan documentos sobre os primers anyos d'a suya infancia y a educación primaria.​ Os biografos de Copernico suposan que Watzenrode ninvió per primera vegada a o choven Copernico a la Escuela de San Juan, en Toruń, an él mesmo heba estau mayestro. Mas tarde, seguntes Armitage, lo nino asistió a la Escuela d'a Seu de Cracovia en Włocławek, a uns 33&nbsp;km a lo sud-este de Toruń seguindo o río Vistula puyando o rio, que preparó a os alumnos pa ingresar a la Universidat de Cracovia, l**[[Alma mater]]'' de Watzenrode en a capital de Polonia.

A epoca en a que vivió Regiomontano, Polonia, yera en una verdadera ''Edat d'Oro'' cultural, y en a que a [[Universitat de Cracovia]] teneba un gran prestichio en matematicas y en astronomia. Cursó os estudios en a [[Universidat Jaguellonica]], de [[Cracovia]] en o periodo entre ([[1491]] y [[1494|94]]) aproximadament, con o matematico [[Wojciech Brudzewski]] como mayestro. Viachó por [[Italia]] y s'inscribió en a universitat de [[Bolonya]] ([[1496]]-[[1499]]), on estudió [[dreito]], [[medicina]], [[Griego moderno|griego]] y [[filosofía]], y treballó como asistent de l'astronomo [[Domenico da Novara]]. Novara ye un d'os primers científicos que posa en cuestión o [[Teoría cheocentrica|sistema cheocentrico]] de [[Claudio Ptolomeu]]. O intrés de Copernico por la [[cheografía]] y l'[[astronomía]] fue estimulau por o suyo profesor. Éls dos observoron lumerosas ocultacions, [[eclix de luna|eclixes de luna]], asinas como a ocultación d'a [[estrela]] [[Aldebaran]] o [[9 de marzo]] de [[1497]] a [[Bolonya]].



En l'anyo [[1500]] se fue enta [[Roma]], a on que dió un curso de [[matematicas]] y astronomía, en [[1501]] tornó ta la suya patria y prenió posesión d'una [[canonchía]] d'a seu de [[Frauenburg]], cargo obtenito gracias a l'aduya d'o suyo [[tío]] [[Lucas Watzelrode]]. A penar d'o suyo cargo las suyas obligacions administrativas, que iban dende a reforma d'a moneda dica a contener y refrenar a [[orden Teutonica]], decide acabar os suyos [[estudio]]s de medicina, y por tanto, tornó ta [[Padua]] ([[1501]]-[[1506]]) por estudiar dreito y medicina; encara fació una breu estada en [[Ferrara]] ([[1503]]), a on que obtenió o grau de doctor en [[Dreito Canonico|dreito canonico]].

Dimpués tornó ta [[Polonia]] y construyió un observatorio en [[Frauenburg]] (huei Frombork), on feba las suyas investigacions d'astronomia. En siet anyos escribiba ''Hypothesibus Motuum Coelistium a se Contitutis Commentariolus'' (conoixito con o títol de ''Commentariolus''), curto tractau d'astronomía, que remató enta [[1515]], y que no fue publicau dica o [[sieglo XIX]]. Ye en esta obra a on anunciaba os suyos principios de l'astronomia [[Teoría heliocentrica|heliocentrica]], que revolucionó la comunidat científica d'o suyo tiempo.

Reinstalau ya de pa cutio en o suyo país ([[1512]]), atendió l'administración d'a [[diocesi]] d'[[Diocesi d'Ermland|Ermland]], exerció a medicina, ocupó ciertos cargos administrativos i levó a cabo o suyo inmenso y fundamental treballo en o campo de l'astronomía.

A suya obra mayestra, ''[[De Revolutionibus Orbium Coelestium]]'', fue escrita en 25 anyos. ([[1507]]-[[1532]]) y fue publicada postumament o 1543 por [[Andreas Osiander]], pero muitas d'as ideyas basicas y d'as observacions que contién circuloron a traviés de l'opusclo ''commentariolus'' (no editau dica o [[1878]]), que, a penar d'a suya brevedat, ye d'una gran precisión e claridat. D'esta obra machistral, (''De Revolutionibus''), en surchió pensamiento [[Ciencia|científico]] moderno y a imachen de l'[[Universo]] mes aceptada dica o primers d'o [[sieglo XX]], no será publicada dica o [[24 de mayo]] de [[1543]], poco enantes d'a suya muerte, por un impresor de [[Nuremberg]].

Este libro contién importants seccions sobre [[trigonometría]] que ya heban estau publicadas separadament l'anyo anterior baixo o títol de ''De lateribus et angulis triangulorum''. O material trigonometrico ye analogo a lo d'o ''De triangulis'' de Regiomontano, publicau 10 anyos antes en Nuremberg, pero as ideyas trigonometricas de Copernico pareixeban estar d'antes d'o 1533, cuan probablement no conoixeba os treballos de Regiomontano. Con tot y con ixo, ye muito posible que a forma final d'a trigonometría de Copernico proceda, en parte a lo menos, d'a de Regiomontano, pus en 1539 Copernico recibió como [[estudiant]] a lo choven matematico prusiano [[eorg Joachim Rheticus]] (o Rhaeticus, 1514-1576), un matematico de [[Wittenberg]] que sin duda heba estau en contacto con as matematicas que se'n feban en Nuremberg. Rheticus treballó chuanto a Copernico mientres unas tres anyadas, y estió él qui publicó, con l'aprobación d'o suyo mayestro, a primera exposición resumida de l'astronomía de Copernico en una obra titulada ''Narratio Prima'' (1540), y tamién qui fació os primers preparativos, completaus mes tarde por [[Andreas Osiander]], pa a publicación impresa d'o famoso ''De revolutionibus''. Ye probable, doncas, que a trigonometría que apareixe en a obra clasica de Copernico siga relacionada estreitament, a traviés de Rheticus, con la de [[Regiomontano]].

Mos podemos dar cuenta d'o nivel de dominio d'a trigonometría por parte de Copernico por o os teoremas que apareixen en o ''De revolutionibus'' y por una proposición que incluyó en una primera versión manuscrita d'o libro, pero que no apareixió en a versión impresa. Esta proposición eliminada ye una cheneralización d'un teorema de [[Nasir Eddin]] (teorema que si apareixe en o libro) sobre o movimiento rectilinio resultant de combinar dos movimientos circulars.

O teorema de Copernico ye o siguent: Si un cerclo menor redola sin esvarizar-se por l'interior d'a circumferencia d'un cerclo mayor con un diametro dos vegadas mayor, alavez a [[trachectoria]] d'un punto fixo d'o cerclo menor que no siga situau sobre a circumferencia ye una [[elix]].

Incidentalment, Cardano conoixeba o [[teorema de Nasir Eddin]], pero no a cheneralización de Copernico, teorema que fue redescubierto mientres o [[sieglo XVII]].

== A teoría heliocentrica copernicana ==
O sistema de Copernico descansa sobre a observación que a [[Tierra]] redola arredol d'o suyo eixe una vegata cada día, o que explica o movimiento diurno d'a esfera celeste. Postula, igualment que a Tierra fa una vuelta a lo [[Sol]] ([[Teoría heliocentrica|heliocentrismo]]) cada anyata. Afirma tamién que os atros planetas fan o mesmo arredol d'o Sol.

Copernico abanzó tamién que a Tierra bandeya tamién sobre o suyo eixe, o que explicaría a [[Precesión d'os equinoccios|precesión]].
A teoría de Copernico ataca a teoría de [[Claudio Ptolomeu|Ptolomeu]], a cosmolochía, a [[fisica]], y, dica a [[filosofía]] d'[[Aristótil]]. Tamién as [[Bíblia|Escrituras biblicas]] promulgaban a teoría d'a inmovilidat d'a [[Tierra]] y o movimiento d'o [[Sol]]. Copernico conserva, de todas trazas, bels elementos de l'antigo sistema. A ideya d'as esferas solidas, u a esfera d'os fixos.

O nuevo sistema proposato por Copernico tien ciertas avantallas sobre o d'o suyo predecesor. Explica, entre atras cosas, o movimiento diario d'o Sol, y d'as estrelas pa a rotación terrestre. Tamién explica o movimiento d'o Sol mientres l'anyata. Igualment explica o [[retrogradación|movimiento retrogrado]] d'os [[movimiento d'os planetas#movimiento d'un planeta exterior|planetas exteriors]], [[Marte (planeta)|Marte]], ([[Chupiter (planeta)|Chupiter]], [[Saturno (planeta)|Saturno]]). A suya teoría tien en cuenta tamién, os [[movimiento d'os planetas#movimiento d'un planeta interior|planetas interiors]], ([[Venus (planeta)|Venus]], y [[Mercurio (planeta)|Mercurio]]). Copernico abanza tamién una teoría sobre l'orden d'os planetas, as suyas [[distancia]]s, y, doncas, o [[periodo orbital]]. Copernico contradiz a [[Claudio Ptolomeu|Ptolomeu]], dicindo que contra mes gran ye a [[orbita]] d'un planeta, mes gran ye o tiempo que caldrá pa que faiga una revolución completa al Sol.



Copernico heba estudiato os escritos d'os filosofos griegos mirando-ie referencias a lo problema d'o movimiento terrestre, especialment os pitagoricos y [[Aristarco de Samos]], qui establió por primera vegata a teoría heliostatica.

As [[hipotesi]]s fundamentals d'a **Teoría Copernicana** son:
:**1.- O mundo (universo) ye esferico.**
:**2.- A Tierra tamién ye esferica.**
:**3.- O movimiento d'os cuerpos celestes** ye regular, circular y perpetuo u compuesto por movimientos circulars.

:Distingue diferents tipos de movimientos:
::**3.1.- Movimiento diurno**: Causato por a rotación d'a Tierra en 24 horas y no de tot l'universo.
::**3.2.- Movimiento anyal** d'o Sol: Causato por a **translación de la Tierra** arredol d’o Sol en una [[anyata]].
::**3.3.- Movimiento mensual d'a Luna** arredol d'a Tierra.
::**3.4.- Movimiento planetario*: Causato por a composición d'o movimiento propio y d'a Tierra. A [[retrogradación d'os planetas|retrogradación]] d'o movimiento d'os planetas no ye mes que aparent y o un movimiento verdadero y ye a causa d'o movimiento de translación d'a Tierra arredol d'o Sol.

:*'4.- O cielo ye immenso** respecto a la mida de la Tierra.
:**5.- L'orden d'as orbitas celestes*'. Dimpués de criticar l'orden que l'astronomia tolemaica asignaba a los planetas, dió l'orden correcto d'o suyo aleixamiento d'o Sol.

Ye indudable que 2000 anyatas de [[teoría cheocentrica]] no rematoron por haber-ie un unico cientifico como Copernico que demostrase a suya falsedat, ye platero que a teoría cheocentrica fue abandonata sobretot por una necesitat social inspirata en os nuevos aires d’o [[Renaiximiento]] y d'o [[neoplatonismo]] que se respiraban

== La revolución copernicana ==
O que se conoixe como a *revolución copernicana* ye a suya formulación d'a [[Heliocentrismo|teoría heliocentrica]], seguntes a cual, a Tierra y os atros planetas chiran arredol d'o Sol.

Cal centrar o valor real d'a suya obra en o feito de reimposar teorías ya refusatas por o *sentito común* y de dar-lis una estructuración coherent y cientifica.

A ruptura basica que representaba pa a ideolochia relichiosa medieval a substitución d'un cosmos cerrato y hierarquizato, con l'hombre como centro, por un universo homochenio i infinito, situato arredol d'o [[Sol]], fació dudar a Copernico de publicar a suya obra pa evitar problemas mes que previsibles con a Ilesia, e no estió dica o [[1543]] que amaneixió a primera edición d'o *De Revolutionibus Orbium Coelestium*, como ya s'ha dito, feita en Nuremberg con la supervisión d'o suyo disciplo Georg Joachim [[Rheticus]].

== Honors y reconoiximientos ==


* O suyo nombre ye en o [[Calendario de Santos Luterano]].
* O [[Copernicus (crater)|crater lunar Copernicus]] recibió este nombre en a suya honor.
* O [[asteroide]] [[(1322) Coppernicus]] también recibió este nombre en a suya honor.
* O [[Programa Espacial Copernicus]] (en anglés, [[Copernicus Programme]]) d'a [[ESA]] también recibe o suyo nombre de l'astronomo.
* En o estau de Nueva York existe o [[Kopernik Observatory & Science Center]], designau asinas en a suya honor.
* En memoria de Nicolau Copernico, o 19 de febrero de 2010 a [[IUPAC]] nombra a l'elemento 112 d'a [[Tabla periodica d'os elementos|tabla periódica]] como [[copernicio]].

== Bibliografía ==
* Koestler, Arthur. *The sleepwalkers (A history of Man's Changing Vision of the Universe)*, Penguin, Arkana, 1989.
* Armitage, Angus. *The World of Copernicus*. Nueva York, NY: Mentor Books, 1951. ISBN 0-8464-0979-8.
* Barbara Bieńkowska. *The Scientific World of Copernicus: On the Occasion of the 500th Anniversary of His Birth, 1473–1973.* Springer, 1973. ISBN 9027703531.
* Koeppen, Hans et al.. *Nicolaus Copernicus zum 500*. Geburtstag. Böhlau Verlag, 1973. ISBN 3-412-83573-0.
* Koyré, Alexandre. *The Astronomical Revolution: Copernicus – Kepler – Borelli*. Ithaca, NY: Cornell University Press, 1973. ISBN 0-8014-0504-1.
* Kuhn, Thomas. *The Copernican Revolution: Planetary Astronomy in the Development of Western Thought.* Cambridge, MA: Harvard University Press, 1957. OCLC 535467.
* Rabin, Sheila. *Copernicus.* The Stanford Encyclopedia of Philosophy (edició d'o verano de 2005), Edward N. Zalta (ed.), 2005.
* Repcheck, Jack. *Copernicus' Secret: How the Scientific Revolution Began.* New York: Simon & Schuster, 2007. ISBN 0-7432-8951-X.
* Rosen, Edward. *Copernicus and his Successors.'' London: Hambledon Press, 1995. ISBN 1 85285 071 X.

## Referencias

## Vinclos externos